b'\n_START_ARTICLE_\nO treh bratih in kralji\xc4\x8dni,ki ji je zrasel rep\n_START_SECTION_\nPovzetek pravljice\n_START_PARAGRAPH_\nBile so trije bratje, katerih mati je bila vdova. Neko\xc4\x8d so se bratje odlo\xc4\x8dili, da gredo po svetu. Mati jim je dovolila, starej\xc5\xa1emu bratu pa je naro\xc4\x8dila naj pazi na mlaj\xc5\xa1a dva brata. Tako so od\xc5\xa1li po svetu ter pri\xc5\xa1li v gozd. Ker se je zno\xc4\x8dilo, so se odlo\xc4\x8dili spati na smreki. Najsterej\xc5\xa1i brat je najmlaj\xc5\xa1ega posadil na vrh smreke, srednjega v sredo, sam pa je sedel na spodnje veje, da bi ujel brata, \xc4\x8de bi kateri od njiju padel z drevesa. Ko se je zno\xc4\x8dilo, so k smreki pri\xc5\xa1le tri deklice, ki so bile sestre in \xc4\x8darovnice ter so si vse \xc5\xbeelele mladeni\xc4\x8da. Tako je starej\xc5\xa1a deklica dobila najstarej\xc5\xa1ega brata, srednja srednjega in mlaj\xc5\xa1a najmlaj\xc5\xa1ega. Naslednje jutro so morale sestre oditi in so vsaka svojemu mladeni\xc4\x8du nekaj podarile. Nastarej\xc5\xa1i je dobil trobento,ki je bila kakor \xc5\xa1katla in tisti, ki bo poleg, ko jo bo lastnik odprl ne bo ni\xc4\x8d videl, tako, da bo lahko naredil kar bo hotel. Srednji je dobil mo\xc5\xa1njo, iz katere ve\xc4\x8d denarja kot vzame\xc5\xa1 ve\xc4\x8d ga je notri. Najmlaj\xc5\xa1i pa je v dar dobil trobento in kolikor bo z njo trobil, toliko konjenikov in pe\xc5\xa1cev bo pri\xc5\xa1lo in lahko bo premagal vsako vojsko. Kasneje so se lo\xc4\x8dili, starej\xc5\xa1i brat pa je \xc5\xa1el v mesto in s seboj vzel mo\xc5\xa1njo. V mestu je izvedel, da h\xc4\x8derka kralja rada igra z vsakim, ki pride k njej in vedno zmaga, ter tako dobi ves denar. Ponudil se je, da se tudi on pomeri z njo. Ko je kralji\xc4\x8dna videla, da mu nikoli ne zmanjka denarja, ga je povpra\xc5\xa1ala glede mo\xc5\xa1nje in on ji je vse povedal. Kasneje mu jo je ukradla, njega pa nagnala. \xc4\x8cez nekaj \xc4\x8dasa se je vrnil s trobento, s katerimi je priklical celo vojsko. Tega se je kralj ustra\xc5\xa1il in obljubil kralji\xc4\x8dno najstarej\xc5\xa1emu bratu za nevesto. Ker pa je kralji\xc4\x8dni povedal tudi za to skrivnost, mu je ta vzela tudi trobento. Tako je \xc5\xa1el mladeni\xc4\x8d la\xc4\x8den in utrujen v gozd, kjer se je ulegel pod drevo, ki je imelo bele in \xc4\x8drne smokve. Ker je bil la\xc4\x8den, jih je za\xc4\x8del jesti. Kasneje je ugotovil, da mu po belih smokvah zraste rep, po \xc4\x8drnih pa mu rep odpade. Nato si je nabral nekaj belih in nekaj \xc4\x8drnih smokev in jih \xc5\xa1el na trg prodajat. Odlo\xc4\x8dil se je namre\xc4\x8d, da bo bele smokve prodajal zelo drago, tako da jih bo kupila le kralji\xc4\x8dna. Kralji\xc4\x8dna jih je res kupila in jedla in zrasel ji je rep. Kralj je sklical vse zdravnike, a nih\xc4\x8de je ni mogel ozdraviti. Mladeni\xc4\x8d pa se je preoblekel v zdravnika in pred kraljevo pala\xc4\x8do vpil, da je najbolj\xc5\xa1i zdravnik, saj ozdravi vsako bolezen. Tako je kralju obljubil, da jo pozdravi, pod pogojem da se najprej poro\xc4\x8dita. Preden sta se poro\xc4\x8dila, ji je pred oltarjem dal \xc4\x8drno smokev in kralji\xc4\x8dni je odpadel rep. Takoj sta se poro\xc4\x8dila in najstarej\xc5\xa1i brat je tako postal nov kralj.'